ສະຫະລັດ ຍົກລະດັບການເຕືອນ ໃຫ້ລະວັງການກໍ່ການຮ້າຍ (ເບິ່ງວີດີໂອ)
ສະຫະລັດ ຍົກລະດັບການເຕືອນ ໃຫ້ລະວັງການໂຈມຕີ ຄ້າຍທະຫານແຫ່ງຕ່າງໆ ໂດຍພວກກໍ່ການຮ້າຍ
ສະຫະລັດໄດ້ເພີ່ມລະດັບການເຕືອນຕໍ່ຄ້າຍທະຫານພາຍໃນປະເທດແຫ່ງຕ່າງໆຂອງຕົນ ບໍ່ເທົ່າໃດມື້ກ່ອນວັນຄົບຮອບ 10 ປີ ໃນການໂຈມຕີຂອງພວກກໍ່ການຮ້າຍເມື່ອວັນທີ 11 ກັນຍາ ປີ 2001 ທີ່ນະຄອນນິວຢອກແລະທຳນຽບ 5 ແຈ ໂຄສົກຂອງທຳນຽບ 5 ແຈ ທ່ານ George Little ກ່າວໃນມື້ວັນພຸດວານນີ້ວ່າ ການເຄື່ອນ ໄຫວທີ່ວ່ານີ້ແມ່ນເພື່ອເປັນການເອົາມາດຕະການລະວັງລ່ວງໜ້າ ແລະບໍ່ແມ່ນຜົນຂອງການ ຂົ່ມຂູ່ທີ່ສະເພາະເຈາະຈົງໃດນຶ່ງ ໂຄສົກຂອງທຳນຽບຂາວທ່ານ Jay Carney ກໍໄດ້ກ່າວຕໍ່ພວກນັກຂ່າວ ໃນລະຫວ່າງການ ຖະແຫຼງຂ່າວທີ່ນຳນຽບຂາວວ່າ ບໍ່ໄດ້ມີການຂົ່ມຂູ່ທີ່ສະເພາະເຈາະຈົງໃດນຶ່ງແຕ່ກໍເວົ້າວ່າ ກຸ່ມ ອາລກາຍດາ ເຄີຍໄດ້ສະແດງຄວາມສົນໃຈ ໃນການໂຈມຕີເນື່ອງໃນໂອກາດວັນຄົບຮອບດັ່ງ ກ່າວມາກ່ອນ